**סיכום שנה של תרבות,**

עוד כמה ימים והשנה הנוכחית מסתיימת כשבתרבות התקיימה פעילות עניפה בזכותם של מתנדבים. מבלי שנשים לב מתייצבים פה אצלנו צוותי חגים, מי יציב יותר ומי יציב פחות, ומה שהיה בתוכנית, גם קרה, למרות שיש עוד מה לעשות.

**צוותי החגים השונים** שהכינו (וכבר מתחילים לחשוב של השנה הבאה) את ראש השנה, סוכות, חנוכה, טו בשבט, פורים, אירועי הזיכרון והעצמאות ושבועות המשיכו לחבר אותנו לחגי ישראל תוך שילוב הנוער בהכנת וביצוע חלק מהחגים . יש יתרון גדול בכך שצוות חג ממשיך כמה שנים וניתן לראות זאת בתוצאות.

המהלך הזה, של ביסוס צוותי החגים הקיימים ובניית צוותים לחגים האחרים אמור להיות המטרה הראשונה של ועדת תרבות, שאירועי הקיץ דחו את הקמתה, אבל כבר יש ניצנים ואנחנו מאמינים שבזמן הקרוב הועדה תקום.

לצד פעילות החגים, אנו מקיימים מספר פעילויות נוספות תחת התרבות:

* צוות **אצלנו בחצר** ממשיך זו השנה הרביעית בשקט, בצנעה ובהתנדבות אבל דואג לזמן אחת לחודש פעילות תרבותית. התוכנית השנה כללה: סרטים : הקרנת סרטים נבחרים והקרנת סרטים ושיחה בהשתתפות הבמאי או המפיק ("חמש מצלמות שבורות", "ביאליק" ולנובמבר, סרטו של דני מנקין, "האם זה אתה?". ) אירועי חג: קבלת חג בראש השנה ובפסח בשילוב מופע תרבותי. (בפסח "עברית על הדרך" עם רוביק רוזנטל.) לפורים הזמנו סדנת צחוק ולקראת יום השואה יצאנו לסיור ב"יד ושם".. לציון **חג הקיבוץ** הזמנו את אילון סלס שהרצה, סיפר והראה "חיוך ונוסטלגיה קיבוצית". כשמירה על מסורת רבת שנים , ערכנו טיול והפעם לאזור עמק יזרעאל. הפעילויות התקיימות במועדון מתוקצבות מסעיף תרבות ואילו לסיורים ולטיולים מתלווה השתתפות עצמית. השנה אמנם עוד לא הסתיימה אבל התוכנית לתקופה הקרובה (ראש השנה ויום כיפור) כבר פורסמה וכל מי שיש לו עניין – מוזמן!
* יוזמה נוספת המתקיימת כבר כמה שנים הוא **חוג קולנוע** בהנחייתו של גרשון רייטר, חבר הקיבוץ. החוג מתכנס אחת לשבועיים לצפיה ושיחה וגם כאן, הדלת פתוחה.
* ערבי יצירה ונגינה בדשא של הפאב בהם אנשי כפר מנחם ואורחים מבצעי שירי יוצרים היו גם כן: מאיר אריאל ואריק איינשטיין.
* מסיבות גם הן אינן נפקדות: ראש השנה האזרחית ופורים כמובן, מסיבת הקיץ המסורתית לא יצאה אל הפועל עקב אירועי הקיץ.

יש יוזמות ויש התנדבות שמביאות תרבות למקום אבל זה לא מספיק. אין ספק שבמקביל לוועדת התרבות שתקום, בעזרתה ובעיקר בעזרת כולנו, שבוודאי ניתן יד השנה ונגדיל מעגל המתנדבים, ונוסיף עוד צבע, צליל וקצב לחיינו כאן.

בברכת שנה טובה

אוכמה אבירם ודרור אבודרם